b'\n_START_ARTICLE_\nMala ledena doba\n_START_SECTION_\nSeverna polobla\n_START_PARAGRAPH_\nMala ledena doba je prinesla izrazito hladne zime v mnogih delih sveta, \xc5\xa1e posebej v Evropi in Severni Ameriki. V sredini 17. stoletja so se ledeniki v \xc5\xa1vicarskih Alpah \xc4\x8dedalje bolj \xc5\xa1irili in goltali postopoma farme ter uni\xc4\x8devali celotne vasi. Reka Temza, ter kanali na Nizozemskem so bili pogosto zamrznjeni celo zimo, tako da so se ljudje drsali in imeli sejme na ledu. Pozimi, leta 1780 je zmrznilo celo newyor\xc5\xa1ko pristani\xc5\xa1\xc4\x8de, tako da so ljudje \xc5\xa1li pe\xc5\xa1 od Manhattna do Staten Islanda. Zaledenelo morje okoli Islanda se je razprostiralo \xc5\xa1e kilometre v vse smeri, kar je onemogo\xc4\x8dalo privez ladij. Arkti\xc4\x8dna ledena skorja se je tako razprostrla da obstaja \xc5\xa1est zapisov o Eskimih, ki so s svojimi kajaki pri\xc5\xa1li na \xc5\xa0kotsko._NEWLINE_Ostre zime so na razne na\xc4\x8dine vplivale na \xc5\xbeivljenje ljudi. Prebivalstvo Islandije se je prepolovilo, koloniji Vikingov na Grenlandiji sta izginili. V Severni Ameriki so se Indijanci zdru\xc5\xbeevali, da bi bili bolje pripravljeni na pomanjkanje hrane._NEWLINE_Dolga leta je sne\xc5\xbeenje bilo mnogo mo\xc4\x8dnej\xc5\xa1e kot kadarkoli prej in sneg se je zadr\xc5\xbeeval na tleh mnogo ve\xc4\x8d mesecev kot sedaj. Mnoge pomladi in poletja so bila mnogo hladnej\xc5\xa1a in bolj vla\xc5\xbena, \xc4\x8deprav obstajajo odstopanja iz leta v leto. Vzgoja sadnih dreves je bila zmanj\xc5\xa1ana vzdol\xc5\xbe cele Europe, v bistvu je bila zmanj\xc5\xa1ana zaradi prilagajanja kraj\xc5\xa1emu obdobju vzgajanja, posledi\xc4\x8dno je bilo veliko lakote in mrtvih. Velika lakota 1315-1317, \xc4\x8deprav je to lahko bilo pred samo MLD-a. Vinogradni\xc5\xa1tvo je v nekaterih severnih regijah popolnoma izginilo. Silne nevihte so povzro\xc4\x8dile masivne poplave in izgube \xc5\xbeivljenj. Vse to je rezultat izgube dela danske, nizozemske in nem\xc5\xa1ke obale ._NEWLINE_\xc5\xa0iritev planinskih ledenikov je prvi\xc4\x8d na mapi ozna\xc4\x8deno v 19. stoletju. Na severni in na ju\xc5\xbeni polobli se je sne\xc5\xbena meja spustila za 100m ni\xc5\xbeje, kot pa je bilo zabele\xc5\xbeeno leta 1975. V Nacionalnem parku Glacier (en) v Montani, ZDA, zadnje napredovanje ledu je zabele\xc5\xbeeno konec 18. in v za\xc4\x8detku 19. stoletja V zalivu Chesapeake Bay, v Marylandu, ZDA, velike temperaturne oscilacije u MLD-u i Srednjeve\xc5\xa1kim klimatskom optimumu, najverjetneje so povezane z mo\xc4\x8dnim vplivom Severnega g Atlantika in termohalinske cirkulacije . V Etiopiji in Mauritaniji, je bil zabele\xc5\xbeen sneg, na vi\xc5\xa1inah na katerih ga danes ni. Timbuktu, je mesto, ki se nahaja na trans-saharski karavanski poti. Reka Niger ga je poplavila najmanj 13 krat. Podobne poplave niso bile zabele\xc5\xbeene nikoli poprej, niti kasneje. Na Kitajskemso pomaran\xc4\x8de prenehali vzgajati v provinci Jiangxi, kjer so jih druga\xc4\x8de vzgajali \xc5\xbee stoletja. Evropski priseljenci so govorili o izjemno ostrih zimah v Severni Ameriki. Npr. leta 1607- 08 se je zadr\xc5\xbeal led na jezeru Superior vse do meseca junija. Mala ledena doba je ovekove\xc4\x8dila tudi umetnost; npr. vsakemu va\xc5\xa1kemu pejsa\xc5\xbeu slikarja Pieter Brueghela Mlaj\xc5\xa1ega (1564-1638), dominira sneg._NEWLINE_\xc5\xa0e ena slavna osebnost, ki je \xc5\xbeivela v \xc4\x8dasu MLD je Antonio Stradivari, znan po izdelavi violin. Hladnej\xc5\xa1a klima je bila vzrok gostej\xc5\xa1ega lesa, ki ga je on uporabljal za izdelavo violin, kar pa je do neke mere pripomoglo izdelavi njegovih virtuoznih violin. No, veliko kritikov pravi, da so tudi ostali mojstri uporabljali enak les, vendar niso mogli ujeti Stradivarjevega perfekcizma.\n_START_SECTION_\nOpisi zime evropskih slikarjev\n_START_PARAGRAPH_\nBurroughs (Weather, 1981) analizira prikaz zime na slikah med 1565 do 1665, kar je bilo povezano s klimatskimi spremembami, ki so se za\xc4\x8dele 1550 leta. Pred tem zima skoraj ni bila predmet slikarstva. Zdi se, da so poznane zimske slike Pietra Breughla starej\xc5\xa1ega (npr. Lovci v snegu) naslikane 1565. Nizozemske slike na temo zime so se za\xc4\x8dele pojavljati od Avercampa na koncu zime 1608, potem med letoma 1627 in 1640 sledi obdobje blagega vremena. Med 1640 in 1660 je nastala ve\xc4\x8dina nizozemskih zimskih slik, kar sovpada z obdobjem hladnih zim v tem \xc4\x8dasu. Po 1660 so zimski motivi redkej\xc5\xa1i.\n_START_SECTION_\nJu\xc5\xbena polobla\n_START_PARAGRAPH_\nVzorec ledenega sloja vzhodnega bazena Bransfield, na Antarkti\xc4\x8dnem polotoku jasno opredeljuje dogajanja v Mali ledeni dobi in srednjeve\xc5\xa1kem toplem obdobju. S tem se potrjuje teza o globalni naravi MLD-ja._NEWLINE_Ledeni sloj iz ledenika Fremont v Severni Ameriki in iz ledene kape Quelccaya (Peruanski Andi, Ju\xc5\xbena Amerika) ka\xc5\xbeejo na podobne spremembe v \xc4\x8dasu MLD-a.'